ଭୁବନେଶ୍ୱର, ନଭେମ୍ବର ୨୩ (ଲୋକାଲ ୱାୟାର) : ରାଜ୍ୟରେ ଆଉ ୧୭ଜଣ କରୋନା ଆକ୍ରାନ୍ତଙ୍କ ମୃତ୍ୟୁ ହୋଇଛି ବୋଲି ସୋମବାର ସ୍ୱାସ୍ଥ୍ୟ ବିଭାଗ କହିଛି ।
କରୋନାରେ ଜୀବନ ହରାଇଥିବା ୧୭ ଜଣଙ୍କ ମଧ୍ୟରୁ ଭୁବନେଶ୍ୱର ଓ ସୁନ୍ଦରଗଡରୁ ସର୍ବାଧିକ ୪ ଜଣ ଲେଖାଏଁ, ସମ୍ବଲପୁର ଜିଲ୍ଲାରୁ ୩ ଜଣ, ବରଗଡ ଓ ଝାରସୁଗୁଡା ଜିଲ୍ଲାରୁ ୨ ଜଣ ଲେଖାଏଁ ଏବଂ ବଲାଙ୍ଗୀର ଓ କେନ୍ଦ୍ରାପଡା ଜିଲ୍ଲାରୁ ଜଣେ ଲେଖାଏଁ ଅଛନ୍ତି ।
ଭୁବନେଶ୍ୱର, ନଭେମ୍ବର ୨୦(ଲୋକାଲ ୱାୟାର): ପୁରୀ ଓ ସମ୍ବଲପୁର ଏସପିଙ୍କୁ ବଦଳାଯାଇଥିବା ଶୁକ୍ରବାର ପ୍ରକାଶିତ ସରକାରୀ ବିଜ୍ଞପ୍ତିରୁ ଜଣାପଡ଼ିଛି ।
ସମ୍ବଲପୁର ଏସପି କନୱର ବିଶାଳ ସିଂହଙ୍କୁ ପୁରୀ ଏସପି ଭାବେ ଅବସ୍ଥାପିତ କରାଯାଇଛି । ସମ୍ବଲପୁର ଏସପି ଭାବେ କାହାକୁ ଅବସ୍ଥାପିତ କରାଯାଇନାହିଁ ।
ସମ୍ବଲପୁର, ନଭେମ୍ବର ୧୯(ଲୋକାଲ ୱାୟାର): ସମ୍ବଲପୁର ଜିଲ୍ଲାରେ ୟୁନିଅନ ବ୍ୟାଙ୍କର ଏକ ଗାଡ଼ିରୁ ଗତ ୯ ତାରିଖରେ ୩୯ ଲକ୍ଷ ଟଙ୍କା ଲୁଟ୍ ମାମଲାରେ ୯ ଜଣଙ୍କୁ ଗିରଫ କରାଯାଇଥିବା ବେଳେ ୧୦ ଲକ୍ଷ ଟଙ୍କା ଜବତ ହୋଇଥିବା ଗୁରୁବାର କହିଛନ୍ତି ସମ୍ବଲପୁର ଏସପି କନୱର ବିଶାଲ ସିଂ ।
ଗିରଫ ଡକାୟତମାନଙ୍କ ମଧ୍ୟରେ କେନ୍ଦ୍ରାପଡ଼ାରୁ ୪ଜଣ, ରାଉରକେଲାରୁ ଜଣେ, କୁଚିଣ୍ଡାରୁ ୨ ଜଣ, ବ୍ରଜରାଜନଗରରୁ ୨ ଜଣ ଅଛନ୍ତି ।
ସେମାନଙ୍କୁ ଭିନ୍ନ ଭିନ୍ନ ସ୍ଥାନରେ ଚଢ଼ାଉ କରି ପୁଲିସ ଗିରଫ କରିଛି । ଡକାୟତମାନେ ଲୁଟ ଟଙ୍କାରୁ ୫ ଲକ୍ଷରେ ଏକ ଦାମୀ କାର ଏବଂ ୨ଟି ବାଇକ୍ କିଣିଥିବା ପୁଲିସ କହିଛି ।
କାର୍ ଓ ବାଇକ ଦୁଇଟି ମଧ୍ୟ ଜବତ କରାଯାଇଛି । ଏହି ଲୁଟରେ ସଂପୃକ୍ତ ଥାଇ ଫେରାର ଥିବା ଅନ୍ୟ ଦୁଇ ଡକାୟତଙ୍କୁ ଗିରଫ କରିବାକୁ ଉଦ୍ୟମ ଚାଲିଥିବା ଏସପି କହିଛନ୍ତି ।
ଉଲ୍ଲେଖଯୋଗ୍ୟ, ଗତ ୯ ତାରିଖରେ କୁଚିଣ୍ଡା ୟୁନିଅନ ବ୍ୟାଙ୍କ ଶାଖାର ମୁଖ୍ୟ ପ୍ରବନ୍ଧକ ଓ ଜଣେ ପିଅନ ସମ୍ବଲପୁରସ୍ଥିତ ମୁଖ୍ୟ କାର୍ଯ୍ୟାଳୟରୁ ୩୯ ଲକ୍ଷ ୪୨ ହଜାର ଟଙ୍କା ନେଇ ଲଇମୁରା ଶାଖାକୁ ଯାଉଥିଲେ ।
ଭୁବନେଶ୍ୱର, ନଭେମ୍ବର ୧୬(ଲୋକାଲ ୱାୟାର): ଆସନ୍ତା ୮ ତାରିଖରୁ ପ୍ରଥମ ଥର ପାଇଁ ହୀରାକୁଦରେ ଇକୋ-ରିଟ୍ରିଟ କାର୍ଯ୍ୟକ୍ରମ ହେବ ବୋଲି ଓଟିଡିସି ଅଧ୍ୟକ୍ଷା ଶ୍ରୀମୟୀ ମିଶ୍ର କହିଛନ୍ତି ।
ବଲାଙ୍ଗୀର ଜିଲ୍ଲାପାଳ ଚଞ୍ଚଳ ରଣାଙ୍କ ଉପସ୍ଥିତିରେ ବଲାଙ୍ଗୀରରେ ପର୍ଯ୍ୟଟନ କାର୍ଯ୍ୟାଳୟର ନିଜସ୍ୱ କୋଠା ନିର୍ମାଣର ଭିତ୍ତିପ୍ରସ୍ତର ସ୍ଥାପନ ଅବସରରେ ଶ୍ରୀମୟୀ ଏହା କହିଛନ୍ତି ।
ପର୍ଯ୍ୟଟନ ବିଭାଗର ଏହି କାର୍ଯ୍ୟାଳୟ କୋଠା ନିର୍ମାଣ ସହ ପର୍ଯ୍ୟଟକଙ୍କ ସୁବିଧା ନିମନ୍ତେ କାର୍ଯ୍ୟାଳୟ ପରିସରରେ ଅନ୍ୟାନ୍ୟ ବ୍ୟବସ୍ଥା କରିବା ନିମନ୍ତେ ଶ୍ରୀମତୀ ମିଶ୍ର ପରାମର୍ଶ ଦେଇଛନ୍ତି ।
ହୀରାକୁଦର ଇକୋ-ରିଟ୍ରିଟ୍ କାର୍ଯ୍ୟକ୍ରମ ହୀରାକୁଦର ପ୍ରାକୃତିକ ସୌନ୍ଦର୍ଯ୍ୟକୁ ଉପଭୋଗ କରିବାରେ ପର୍ଯ୍ୟଟକମାନଙ୍କ ନିମନ୍ତେ ଏକ ସୁଯୋଗ ସୃଷ୍ଟି କରିବ ବୋଲି ସେ ଆଶାବ୍ୟକ୍ତ କରିଛନ୍ତି ।
ସମ୍ବଲପୁର, ନଭେମ୍ବର ୧୩ (ଲୋକାଲ ୱାୟାର) : ସମ୍ବଲପୁର ସାଂସଦ ନୀତେଶ ଗଙ୍ଗଦେବଙ୍କ କାରକୁ ଗୁରୁବାର ବିଳମ୍ବିତ ରାତିରେ ଦେବଗଡ଼ କୁରଡ଼ସ୍ଥିତ ୪୯ ନମ୍ବର ଜାତୀୟ ରାଜପଥରେ ଏକ ଟ୍ରକ ପଛପଟୁ ଧକ୍କା ଦେଇଥିବା ବେଳେ ସେ ଅଳ୍ପକେ ବର୍ତ୍ତି ଯାଇଛନ୍ତି ।
ସମ୍ବଲପୁର, ନଭେମ୍ବର ୯(ଲୋକାଲ ୱାୟାର): ସମ୍ବଲପୁର ଜିଲ୍ଲା କୁଚିଣ୍ଡା ଥାନାଞ୍ଚଳରେ ସୋମବାର ଅପରାହ୍ଣରେ ଏକ ବ୍ୟାଙ୍କକୁ ଯାଉଥିବା ୩୫ ଲକ୍ଷ ୪୨ ହଜାର ଟଙ୍କା ଦୁର୍ବୃତ୍ତମାନେ ଲୁଟି ନେଇଥିବା ବ୍ୟାଙ୍କ ପକ୍ଷରୁ ଅଭିଯୋଗ ହେବା ପରେ ତଦନ୍ତ ଚାଲିଥିବା ସ୍ଥାନୀୟ ପୁଲିସ କହିଛି ।
ସୋମବାର ଅପରାହ୍ଣରେ ସମ୍ବଲପୁରରୁ ଦେବଗଡ଼ର ଲଇମୁରା ୟୁନିଅନ ବ୍ୟାଙ୍କକୁ କେତେକ କର୍ମଚାରୀ ଏକ ବୋଲେରୋରେ ଏହି ଟଙ୍କା ନେଇ ଯାଉଥିବା ବେଳେ ବାଟରେ ୩ଟି ବାଇକରେ ୬ ଜଣ ଦୁର୍ବୃତ୍ତ ଆସି ସେମାନଙ୍କୁ ଅଟକାଇଥିଲେ ।
ବୋଲେରୋରେ ଥିବା ବ୍ୟାଙ୍କର ଦୁଇ ଜଣ କର୍ମଚାରୀ, ଜଣେ ସୁରକ୍ଷା କର୍ମୀ ଓ ଡ୍ରାଇଭରଙ୍କୁ ଲୁଟେରାମାନେ ବନ୍ଧୁକ ଦେଖାଇ ଭୟଭୀତ କରାଇ ସବୁତକ ଟଙ୍କା ଲୁଟି ଚାଲିଯାଇଥିବା ଅଭିଯୋଗ ହୋଇଛି ।
